《故事三公皆黄阁作黄阁辞》
宋代·王质

文章开紫垣，委耀照黄扉。崇雉抱高墉，长虹曳华榱。

浮阑翼交楯，戟衣摇缥粉。石纹浪花碎，紫光射金鼎。

珠𤪌明黼领，剑镖玉螭冷。槐香吹鬓影，相对青炯炯。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。